Volga GAZ-24

Το GAZ-24, με το καθημερινό όνομα Volga, ήταν μεσαίο πολυτελές αυτοκίνητο που κατασκευάστηκε από τη ρωσική αυτοκινητοβιομηχανία GAZ από τον Ιούλιο του 1970 μέχρι τον Ιανουάριο του 1992 (μόλις 1 μήνα μετά τη Διάλυση της Σοβιετικής Ένωσης στις 26 Δεκεμβρίου του 1991). Το αυτοκίνητο ήταν ο αντικαταστάτης του GAZ-21. Καθώς οι περισσότεροι άνθρωποι δεν πήγαιναν τα αυτοκίνητά τους στα χωράφια, το Volga σταμάτησε να έχει την υψηλή ανάρτηση που είχαν όλα τα προηγούμενα μοντέλα.

Εισαγωγή 
Η ανάπτυξη του Volga ολοκληρώθηκε το 1966, όταν κατασκευάστηκαν τα σχετικά πρωτότυπα οχήματα. Παρουσιάστηκε στα τέλη του 1967 και υπήρξε μια αρχική δοκιμαστική ελάχιστη παραγωγή του, καθώς μόλις 32 αντίτυπα κατασκευάστηκαν το 1968, κυρίως για δοκιμές, και 215 επιπλέον αντίτυπα το 1969, και τελικώς μπήκε στη μαζική παραγωγή στις 15 Ιουλίου 1970. Χρησιμοποιούσε ένα λίγο αλλαγμένο σασί του GAZ-21 και ήταν λίγο μεγαλύτερο από εκείνο, και με εντελώς διαφορετική εξωτερική αισθητική, μια τυπική «κυβοειδή» της τότε εποχής. 

Καθώς η παραγωγή του προκατόχου GAZ-21 έφτασε μέχρι τις αρχές του 1971 σε περιορισμένα αντίτυπα, τα πολύ αρχικά μοντέλα GAZ-24 Volga είχαν τον ίδιο κινητήρα με τον προκάτοχο GAZ-21.

Βασικά στοιχεία 
Το GAZ-24 Volga ήταν αρκετά μεγάλο και ευρύχωρο στο σαλόνι και μπορούσε πρακτικώς να χωρέσει 5 με 6 ανθρώπους. Το 1977 ανανεώθηκε ελαφρώς και τότε προστέθηκαν στάνταρ μπροστινές και πίσω ζώνες ασφαλείας. Η τελική ταχύτητα ήταν 145 χιλιόμετρα την ώρα (90 μίλια την ώρα).

Το 1985 κυκλοφόρησε η βελτιωμένη παραλλαγή GAZ-24-10, η οποία παρήχθη μέχρι τον Ιανουάριο του 1992, με την ισχύ να έχει αυξηθεί από τους αρχικούς 95 hp στους 100 hp (75 kW; 100 PS), την επιτάχυνση 0 - 100 km/h (0 - 62 mph) πλέον σε 19 δευτερόλεπτα και την μέγιστη ταχύτητα στα 147 χιλιόμετρα την ώρα (91 μίλια την ώρα), ενώ η μέση κατανάλωση ήταν 9,3 λίτρα στα 100 χιλιόμετρα.

Εξαγωγές 
Από το 1971 και μετά, εξήχθη σε πολλές χώρες του κόσμου, μεταξύ των οποίων και στη Δυτική Ευρώπη, όπου συναρμολογείτο και στην Αμβέρσα του Βελγίου. Ειδικότερα στην Ισπανία, κυκλοφόρησε ως Lada-39. Το 1978 παρήχθησαν 1.000 δεξιοτίμονα GAZ-24-56 (δεν ήταν βελγικής κατασκευής) για εξαγωγή στην Ινδία, στο Πακιστάν και στη Σιγκαπούρη, όλα με τον κινητήρα XDP 4.90 της Peugeot, και ήταν τα τελευταία δεξιοτίμονα αυτοκίνητα στην ιστορία της GAZ.

Μετά από τις 3 γενιές που αναφέρθηκαν στην ενότητα Βασικά στοιχεία, η παραγωγή του GAZ-24 έληξε τον Ιανουάριο του 1992.

Παραπομπές

Βιβλιογραφία 
 
 
 N. Skilakis (Chefredakteur): Автолегенды СССР: ГАЗ-24 „Волга“. Nr. 9, DeAgostini, Moskau 2009, S. 4 ff.
 L. M. Schugurow: АВТОМОБИЛИ России и СССР. Zweiter Teil. Ilbi/Prostreks, Moskau 1994, ISBN 5-87483-006-5, S. 46 f.
 Ministerium für automobilen Transport der RSFSR; Fahrzeugbauinstitut NIIAT: Kurzes Automobil-Handbuch (краткий автомобильный справочник). Verlag Transport, 6. Auflage, Moskau 1971, S 56 ff.
 Kraftfahrzeuge auf der Leipziger Herbstmesse 1969. In: Kraftfahrzeugtechnik 10/1969, S. 302–304.
 Kraftwagen Wolga GAZ-24 und seine Ausführungen - Betriebsanleitung. V/O AVTOEXPORT, UdSSR, MOSKAU.
 Ralf Kunkel, Christian Suhr: Deutsche Autos, Alle Personenwagen und Nutzfahrzeuge der DDR. 1. Auflage. Motorbuchverlag, Stuttgart 2009, ISBN 978-3-613-03151-7.

Εξωτερικοί σύνδεσμοι 

 DL24's site

Μοντέλα GAZ
Αυτοκίνητα πολυτελείας